[bookmark: _GoBack]PROIECT DIDACTIC
Data: 
Disciplina: Educație tehnologică 
Modulul: Educație digitală
Clasa: I
Numărul lecţiei în modul (conform proiectării de lungă durată): 7/15
Tipul lecției: lecție de formare a capacităților de dobândire a cunoștințelor

Subiectul lecției: Şi dispozitivele comunică între ele!

Unități de competențe:
3.5.	Recunoaşterea formelor (modelelor) de comunicare, care implică dispozitive digitale.
3.6.	Descrierea formelor de comunicare care implică dispozitive digitale verbal, prin imagini sau în alte moduri.

Obiectivele lecției: 
La finalul lecției, elevul va fi capabil:
O1: să relateze despre modalitățile prin care dispozitivele digitale comunică între ele;
O2: să utilizeze elemente ale limbajului aferent descrierilor dispozitivelor digitale, lumii digitale;
O3: să formuleze, ghidat, concluzii referitoare la necesitatea utilizării rețelelor prin care dispozitivele digitale vor „comunica”;
O4: să utilizeze informația primită de la protagoniștii manualului, pentru realizarea unor sarcini referitoare la modalitățile de „comunicare” între dispozitivele digitale;
O5: să manifeste disponibilitate pentru cooperare, răbdare şi bună înţelegere, precum și curiozitate, interes în realizarea sarcinilor propuse. 

Strategii didactice: 
Metode, tehnici și procedee didactice: discuția dirijată; observarea dirijată; explorarea; exercițiul; brainstorming, demonstrația, analiza, compararea, jocul didactic;
Forme de organizare: activitate frontală, activitate individuală, activitate în perechi;
Mijloace de învățare: tabletă/ calculator, tablă interactivă/ proiector, boxe, manual, imagini cu diferite dispozitive, creioane colorate, carioci, fișe cu imagini pentru activitate individuală/ în perechi, ș.a.;

Strategii de evaluare: evaluare formativă interactivă (non-instrumentală), valuare reciprocă

Bibliografie:
1. Curriculum național, clasele I-IV: Chișinău, 2018;
2. Ghid de implementare a curriculumului național, clasele I-IV: Chișinău, 2018;
3. Educație digitală, Autori: Anatol Gremalschi, Sergiu Corlat, Andrei Braicov, Manual pentru clasa 1;
4. Matei R., Mateiaș D., Informatică pentru ciclul primar, clasele 1–2, Paralela 45, București, 2011.


SCHIȚA DEMERSULUI DIDACTIC
	Etape ale activității didactice
	Obiective
	Demers acțional
	Timp
	Tehnologia realizării (Metodă/Formă de activitate/Resurse)

	Evocare

	O2, O3
	1. Captarea atenției. 
Elevilor li se propune să asculte o poezie, apoi să răspundă la întrebări.

Troleibuzul cu Wi-Fi

	Cu Wi-Fi un troleibuz
Încărcat pân̕ la refuz,
Noi, elevi „manierați”,
În fotolii așezați,
Cu tabletă și laptop,
Privim filmele de top.
În picioare bătrânei
Și băbuțe lângă ei,
	Numără cu toți în glas
Câte stații au rămas.
Noi și locul le-am ceda,
De tabletă ar avea.
Să privești prin geam, îmi pare,
Mai comod e în picioare.

de Iurie Miron


· Care momente din poezie v-a trezit hazul?
· Care fapte ale copiilor v-au plăcut și care nu? De ce?
· Cum credeți, ce este Wi-Fi? La ce folosește el (mai ales în troleibuz)?
	10 min
	discuția dirijată, exercițiul / activitate frontală / poezie, întrebări orale

	
	O1
	1. Comunicarea subiectului lecției și a obiectivelor. 
a) Elevilor li se propune să descopere subiectul lecției. Delimitând cuvintele din șirul de mai jos, vor descoperi și câteva denumiri de dispozive digitale. Eliminându-le, vor obține subiectul lecției.

Laptopșicalculatordispozitiveletabletăcomunicătelefonîntreceasinteligentelenavigator.
Soluție: Laptop și calculator dispozitivele tabletă comunică telefon între ceas inteligent ele navigator.

b) Astăzi, ghidați, veți descoperi: cum comunică între ele dispozitivele digitale.
	
	exercițiul / activitate individuală / șir de cuvinte cu dispozitive, fișă de lucru, creion

	Realizarea sensului
	O1, O3
	1. Joc de creativitate. Elevilor li se propune să răspundă cât mai creativ/ingenious la următoarele întrebări: Cum comunică între ele insectele? Dar plantele? Dar stelele? Dar dispozitivele digitale?
	15-20 min
	jocul didactic, brainstorming / activitate frontală / întrebări creative, conversație

	
	O1, O4
	1. Explorarea informațiilor prezentate, observarea și reflecția. 
a) Asalt de idei. Ștefan consideră că dispozitivele comunică între ele, luând în considerație că acestea sunt utilizate de către oameni pentru a comunica. Voi ce credeți?

b) Pentru a afla cum comunică dispozitivele digitale între ele, elevilor li se propune să citească/ să asculte explicațiile lui BB-8 (manual, pagina 23-24).
Sursa suplimentară: https://www.youtube.com/watch?v=rhFd7dAf94Y 

1. Enunțuri lacunare. Continuați enunțurile, utilizând informațiile aflate de la BB-8.
· Dispozitivele digitale pot comunica … (între ele). 
· Pentru a comunica dispozitivele trebuie să fie … (conectate împreună). 
· Dispozitivele pot fi conectate … (în diferite moduri). 
· Calculatoarele conectate între ele formează … (o REȚEA). 
· Cea mai mare rețea din lume este rețeaua … (INTERNET).
· Dispozitivele digitale pot comunica fără a fi conectate prin fir, folosind … (rețeaua Wi-Fi). 
· Conexiunile directe între diverse dispositive se realizează prin … („BlueTooth” – „Dintele Albastru”).
	
	brainstorming, explorarea, observarea dirijată / activitate frontală / manual, fișe, video, proiector




exercițiul, analiza / activitate individuală / enunțuri lacunare, completări, text din manual

	
	O2, O4
	1. Clustering. Elevilor li se vor propune câteva sarcini,  a căror realizare presupune a utiliza informațiile din manual.
Se solicită elevilor să numescă cât mai multe cuvinte din câmpul asociativ (câmpul lexical) pentru cuvântul:

REȚEA





	
	analiza, exercițiul / activitate individuală / clustering cu cuvinte asociate, imagini, fișă

	Reflecție

	O3, O4
	1. [image: https://scontent.xx.fbcdn.net/v/t1.15752-0/p280x280/46470043_925454740992728_7759616533491351552_n.png?_nc_cat=100&_nc_ad=z-m&_nc_cid=0&_nc_ht=scontent.xx&oh=80c892316e2431d0304918f64f29d2c8&oe=5CAD86B7]Activitate în grup. Elevii vor discuta pentru a identifica, încercuind în imaginea alăturată, simbolurile unor rețele despre care s-a discutat la lecție.

1. Activitate în perechi. Elevilor li se propune să lucreze în perechi pentru a realiza sarcina din manual, pagina 25:
· Să determine care dintre copii comunică între ei prin intermediul rețelelor.
· Să explice cum este posibilă comunicarea dintre două sau mai multe personae, utilizând dispozitivele digitale.

	10-15 min
	observarea dirijată, compararea / activitate în grup / imagine cu simboluri, discuții


analiza, exercițiul / activitate în perechi / sarcina din manual, pag. 25, explicații

	
	O1, O3, O5
	1. Activitatea „Ședinţa Decelușilor”
Se solicită elevilor să se împartă în două echipe: Echipa Experţilor și Echipa Decelușilor. Cea de-a doua echipă va putea să adreseze primei echipe diverse întrebări în baza informațiilor citite din manual  sau alte întrebări la care ar dori să afle răspuns, referitoare la modalitățile de comunicare a dispozitivelor digitale, precum și la utilizarea diverselor rețele de comunicare. Se pot propune echipelor și niște fișe cu diverse întrebări sau cu informaţii suplimentare.
	
	jocul didactic, discuția dirijată / activitate frontală / „Ședința Decelușilor”, fișe cu întrebări

	
	O2, O5
	1. Bursa muncii (elevii își aleg unul dintre „atelierele” propuse, lucrând în grupuri, realizează sarcina, iar la momentul indicat de către învățător vor prezenta produsele obținute)
· „Atelierul designer-ului”: Imaginați-vă cum ați vrea să arate simbolul rețelei prin care vor comunica dispozitivele din clasa voastră. Desenați-l? Argumentați alegerea.
· „Atelierul pictorului”: În imaginea din Anexa 2, pe ecranul telefonului lipsesc câteva simboluri. Discutați cu colegii de clasă. Desenați-le, utilizând simbolul corespunzător.
· „Atelierul lingviștilor”: Identificați 3 cuvinte-cheie ale lecției. Cifrați-le, folosind alfabetul din anexă. Propuneți colegilor să le descopere.  
· „Atelierul inventatorilor”: Imaginați-vă cum ați vrea să se numească noua rețea prin care vor comunica dispozitivele din clasa voastră. Explicați colegilor alegerea.
· 
	
	jocul didactic, demonstrația / activitate în grup / ateliere tematice, desen, criptare, simboluri, fișe

	Extindere
	O1, O5
	1. Elevilor li se propune să deseneze rețeaua lor. Ei trebuie să reprezinte dispozitivele pe care le folosește cel mai des, apoi să le „lege” prin linii pentru a crea o rețea.
	5 min
	exercițiul creativ / activitate individuală / desenarea propriei rețele, creioane colorate, carioci

	
	O3, O5
	1. Evaluarea lecției. Autoaprecierea, reflecția. Elevilor li se propune să formuleze concluzii, redând anumite emoții, trăiri, impresii acumulate la sfârșitul orei de Educație digitală, completând expresiile lacunare:
	Astăzi la lecție am aflat…

	Mi-au plăcut următoarele idei ale colegilor:…

	Sunt curios/curioasă să aflu…

	Vreau să povestesc … despre cele învățate astăzi la lecție, și anume…




	
	autoevaluare, reflecția / activitate individuală / completarea enunțurilor, exprimarea impresiilor

